stanford-oval/wikipedia huggingface dataset:
กองพลภูเขาที่ 6 แห่งเอ็สเอ็ส "นอร์ท"

| กองพลภูเขาเอ็สเอ็สที่ 6  นอร์ด |
| --- | --- |
ตราสัญลักณ์ประจำกองพล (Hagall rune)
ประจำการ: กันยายน ค.ศ. 1941 – พฤษภาคม ค.ศ. 1945
ประเทศ:  ไรช์เยอรมัน
เหล่า:  วัฟเฟิน-เอ็สเอ็ส
รูปแบบ: Gebirgsjäger
บทบาท: การสงครามภูเขา
กำลังรบ: กองพล
ผู้บังคับบัญชา
ผบ. สำคัญ: Matthias Kleinheisterkamp Lothar Debes
กองพลภูเขาเอ็สเอ็สที่ 6 "นอร์ด" (6. SS-Gebirgs-Division "Nord")เป็นหน่วยทหารของหน่วยวัฟเฟิน-เอ็สเอ็สแห่งนาซีเยอรมนีในช่วงสงครามโลกครั้งที่สอง ก่อตั้งขึ้นในเดือนกุมภาพันธ์ ค.ศ. 1941 ในชื่อว่า เอ็สเอ็ส  คัมพ์กรุพเพอ นอร์ด (SS Battle Group North-กลุ่มหน่วยรบเอ็สเอ็สเหนือ)
กองพลนี้เป็นหน่วยเดียวของวัฟเฟิน-เอ็สเอ็สที่ได้ต่อสู้ในวงกลมอาร์กติก เมื่อได้ถูกส่งไปประจำการที่ฟินแลนด์และทางตอนเหนือของรัสเซียในช่วงระหว่างเดือนมิถุนายนและเดือนพฤศจิกายน ปี ค.ศ. 1941 ได้ต่อสู้ในคาเรเลียจนกระทั่งการสงบศึกมอสโก (Moscow Armistice) ในเดือนกันยายน ค.ศ. 1944 ซึ่งเมื่อถึงจุดนั้นจำเป็นต้องถอนกำลังออกจากฟินแลนด์ ได้เข้าต่อสู้ในปฏิบัติการนอร์ดวินด์ (Operation Nordwind) ในเดือนมกราคม ค.ศ. 1945 ที่ได้ประสบกับความสูญเสียอย่างหนัก ในช่วงต้นเดือนเมษายน ค.ศ. 1945 กองพลนี้ได้ถูกทำลายโดยกองทัพสหรัฐใกล้กับเมืองบรึดดินเงน (Büdingen) เยอรมนี
Smittipora

| Smittipora |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
เคลด:: Lophophorata Lophophorata
ไฟลัม:: Bryozoa Bryozoa
ชั้น:: Gymnolaemata Gymnolaemata
อันดับ:: Cheilostomatida Cheilostomatida
วงศ์:: Onychocellidae Onychocellidae
สกุล:: Smittipora Smittipora Jullien, 1882
สปีชีส์:: Smittipora
ชื่อทวินาม
Smittipora Jullien, 1882

Smittipora เป็นสกุลของไบรโอซัวที่อยู่ในวงศ์ Onychocellidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
Smittipora abyssicola (Smitt, 1873)
Smittipora acutirostris (Canu & Bassler, 1928)
Smittipora adeoniformis d'Hondt, 1986
Smittipora americana (Canu & Bassler, 1928)
Smittipora articularia Labracherie, 1975
Smittipora bilamellaria (Canu & Bassler, 1920)
Smittipora bourgeoisi (d'Orbigny, 1851)
Smittipora calliope (d'Orbigny, 1851)
Smittipora cellarioides Canu, 1907
Smittipora cheethami Safori, 2000
Smittipora claudia (d'Orbigny, 1851)
Smittipora cordiformis Harmer, 1926
Smittipora creona (d'Orbigny, 1851)
Smittipora dentifera (Voigt, 1962)
Smittipora dimorphocella (Canu & Bassler, 1935)
Smittipora elliptica (Canu & Bassler, 1920)
Smittipora elongata (Canu & Bassler, 1923)
Smittipora fenestrata d'Hondt & Gordon, 1999
Smittipora fusiformis (Canu & Bassler, 1917)
Smittipora grandiconis Zágoršek, 1996
Smittipora hantonensis (Brydone, 1930)
Smittipora harmeriana (Canu & Bassler, 1929)
Smittipora inarmata (Canu & Bassler, 1929)
Smittipora irregularis (Duvergier, 1924)
Smittipora leognanensis (Vigneaux, 1949)
Smittipora levigata (Canu & Bassler, 1920)
Smittipora levinseni (Canu & Bassler, 1917)
Smittipora lineata (Canu & Bassler, 1920)
Smittipora parvulipora (Canu & Bassler, 1920)
Smittipora peregrina (d'Orbigny, 1852)
Smittipora philippinensis Canu & Bassler, 1929
Smittipora platystoma (Reuss, 1848)
Smittipora plicata (Canu & Bassler, 1920)
Smittipora prisca (Voigt, 1924)
Smittipora ryukuensis Kataoka, 1961
Smittipora sagittaria (Canu & Bassler, 1920)
Smittipora sagittellaria (Canu & Bassler, 1920)
Smittipora sawayai Marcus, 1937
Smittipora semiluna (Canu & Bassler, 1920)
Smittipora tenuis (Canu & Bassler, 1920)
Smittipora tuberculata (Canu & Bassler, 1928)
Smittipora verticillata (d'Orbigny, 1851)
การตราสัง

การตราสัง หมายความว่า การมัดศพ หรือการผูกศพให้เป็นเปลาะ ๆ ด้วยด้ายดิบเป็นต้น "ดอยใน" ก็เรียก
ศัพทมูล

คำ "สัง" ใน "ตราสัง" นั้น นักปราชญ์บางคนสันนิษฐานว่ามาจากคำ "สังขาร" แต่ศาสตราจารย์พระยาอนุมานราชธน (ยง เสฐียรโกเศศ) สันนิษฐานว่า น่าจะมาจากคำ "สาง" ซึ่งแปลว่า ผี หรือซากศพ
สำหรับคำว่า "ดอยใน" นั้น "ดอย" เป็นกริยา มีความหมายว่า ผูก มัด ตอก ชก ตี ปา หรือทอย "ดอยใน" จึงหมายว่า ผูกหรือมัดอยู่ข้างใน
ความเป็นมา

การตราสังศพนี้ ราชบัณฑิตยสถานสันนิษฐานว่า
"...เห็นจะเป็นประเพณีเก่าแก่สืบมาแต่โบราณ ดังมีกล่าวถึงในเรื่องลิลิตพระลอแห่งหนึ่งว่า 'ธ ให้สามกษัตริย์ จัดสรรภูษา ตราสังทั้งสามองค์ ผจงโลงทองหนึ่งใหญ่ ใส่สามกษัตริย์แล้วไสร้'"
แต่ความโบราณเช่นว่านี้จะโบราณเพียงไรไม่อาจทราบได้
วิธีการตราสัง

เมื่อมีคนตาย และทำพิธีเบื้องต้นให้แก่ศพ เช่น อาบน้ำศพ และแต่งตั้งศพ เสร็จแล้ว ก็จะตราสังศพ วิธีตราสังนี้มีต่าง ๆ กันในรายละเอียด แต่ตามหนังสือ "ประเพณีทำศพ" ฉบับหอสมุดแห่งชาติ ว่าไว้ดังต่อไปนี้
เมื่อได้จัดการแต่งตัวศพเรียบร้อยแล้ว ถ้าเป็นศพผู้ดี จะทำถุงผ้าขาวสวมศีรษะใบหนึ่ง สวมมือทั้งสองข้างซึ่งอยู่ในรูปประนมถือกรวยดอกไม้ธูปเทียนใบหนึ่ง และสวมเท้าอีกใบหนึ่ง จากนั้น เอาด้ายดิบ กล่าวคือ ด้ายที่ยังไม่ได้ฟอกสี เส้นขนาดนิ้วก้อย ทำเป็นบ่วงสวมคอบ่วงหนึ่ง มัดรอบหัวแม่มือและข้อมือทั้งสองข้างให้ติดกันอีกบ่วงหนึ่ง และรัดรอบหัวแม่เท้ากับข้อเท้าทั้งสองข้างให้ติดกันอีกบ่วงหนึ่ง เรียกว่า "ตราสัง" หรือ "ดอยใน"
เมื่อเสร็จแล้ว จะห่อศพด้วยผ้าขาวยาวสองทบ ชายผ้าทั้งสองอยู่ทางศีรษะและขมวดเป็นปมก้นหอย แล้วใช้ด้ายดิบขนาดนิ้วมือผูกจากเท้าขึ้นมาเป็นเปลาะ ๆ มารัดกับชายผ้าที่เป็นปมก้นหอยนั้นให้แน่น เหลือชายด้ายดิบไว้พอสมควรเพื่อเป็นสายยาวปล่อยออกมานอกโลงได้ แล้วยกศพที่มัดนั้นวางลงในโลงให้นอนตะแคง
เวลาตราสังช่วงทำบ่วงสวมคอ มือ และเท้านั้น ผู้ตราสังจะท่องบ่นคาถาไปด้วยว่า "ปุตฺโต คีเว ธนํปาเท ภริยาหตฺเถ" หรือ "ปุตฺโตคีวํ ธนํปาเท ภริยาหตฺเถ" มีความหมายดังในโคลงโลกนิติว่า
| 0 | 1 | 2 |
| --- | --- | --- |
| มีบุตรบ่วงหนึ่งเกี้ยว |  | พันคอ |
| ทรัพย์ผูกบาทาคลอ |  | หน่วงไว้ |
| ภรรยาเยี่ยงบ่วงหนอ |  | รึงรัด มือนา |
| สามบ่วงใครพ้นได้ |  | จึ่งพ้นสงสาร |
ราชบัณฑิตยสถานอธิบายว่า "ถ้าจะอธิบายไปทางปริศนาธรรมก็จะได้ความว่า ห่วงทั้งสามนี้ย่อมผูกมัดสัตว์โลกให้จมอยู่ในห้วงแห่งวัฏสงสารไม่ให้หลุดพ้นไปได้ ต่อเมื่อตัดบ่วงนี้ขาดจึงจะพ้นทุกข์ได้"
วิธีการตราสัง > ความแน่นหนาของการมัดศพ

การมัดศพในการตราสังนี้จะแน่นหนาเพียงไร สาส์นสมเด็จมีอยู่ตอนหนึ่งว่า ครั้งหนึ่งมีฝรั่งเข้ามาเล่นมายากลถวายพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวที่พระราชวังบางปะอิน ณ ห้องชั้นล่างของพระที่นั่งวโรภาสพิมานองค์เดิม ฝรั่งคนนั้นท้าให้คนดูเอาเชือกมัดตัวว่า ถึงมัดอย่างไรก็จะเอาตัวหลุดออกมาให้ได้ จึงทรงพระกรุณาโปรดเกล้าฯ ให้ตำรวจสองสามนายเข้าไปมัดดู ตำรวจเข้าไปมัดในม่านซึ่งฝรั่งขอให้กั้นไว้ มัดไปครู่หนึ่งฝรั่งก็ร้องโวยวายออกมาว่าไม่ยอมให้มัดแล้ว แล้วโกรธเอาว่ามัดอย่างป่าเถื่อน ทนไม่ไหว เมื่อตำรวจออกมา คนดูข้างนอกก็พากันถามว่า ไปมัดอย่างไรฝรั่งจึงไม่ยอมให้มัด ตำรวจก็บอกว่า มัดอย่างตราสัง ฝรั่งเลยยอมแพ้
วัตถุประสงค์ของการตราสัง

การตราสังศพนั้น ก็เพื่อไม่ให้ศพพองขึ้นจนดันโลงแตกเมื่อตอนขึ้นอืด จึงต้องมีการมัดให้แน่น และจัดให้ศพนอนตะแคงในโลง
ส่วนการปล่อยเชือกมัดออกมานอกโลงนั้น ก็เพื่อผูกผ้าโยงให้พระบังสุกุล บุญจะได้แล่นเข้าถึงตัวศพ
นอกจากนี้ ราชบัณฑิตยสถานยังว่า "...การตราสังนั้นก็เพราะกลัวผีจะมารังควาน จึงมัดเสียแน่นหนา ไม่ต้องการให้ผีเดินมาได้..."
การตราสังในวัฒนธรรมอื่น

การตราสังนี้ ชาติอื่นก็มีทำกัน เช่น ชาวอินเดียไม่เฉพาะแต่ชาวฮินดูก็ใช้เชือกมัดหัวแม่มือศพให้มืออยู่ในท่าพนม และมัดหัวแม่เท้าศพให้แน่น แล้วจึงเอาผ้าห่อมัดให้กระชับอีกที จะตัดเชือกออกต่อเมื่อฝังหรือเผา
ชาวทมิฬในกรุงเทพมหานครก็มีประเพณีทำนองเดียวกัน
โกลเดนดิสก์อะวอดส์ ครั้งที่ 37

โกลเดนดิสก์อะวอดส์ ครั้งที่ 37 (เกาหลี: 37th 골든 디스크 시상식; อาร์อาร์: 37th Goldeun diseukeu sisangsik) เป็นพิธีมอบรางวัลที่จัดขึ้นเมื่อวันที่ 7 มกราคม ค.ศ. 2023 และออกอากาศผ่านเครือข่ายโทรทัศน์และแพลตฟอร์มสตรีมมิ่งต่าง ๆ ในประเทศต่าง ๆ พิธีกรประจำพิธี ได้แก่ ซ็อง ซี-กย็อง, ฮี ดา-ฮี, นิชคุณ และ พัก โซ-ดัม
เกณฑ์

เพลงและอัลบั้มทั้งหมดที่มีสิทธิ์ได้รับการเสนอชื่อจะต้องวางจำหน่ายระหว่างต้นเดือนพฤศจิกายน 2021 ถึงกลางเดือนพฤศจิกายน 2022 เพลงและอัลบั้มที่ไม่ได้รับการเสนอชื่อในครั้งที่ 36 เนื่องจากคาบเกี่ยวกับช่วงการนับจะถูกรวมอยู่ในครั้งนี้
| หมวดหมู่ | โหวตออนไลน์ | กรรมการ | ยอดขาย |
| --- | --- | --- | --- |
| ดิจิทัลแดซัง (เพลงแห่งปี) | N/A | 40% | 60% |
| ดิสก์แดซัง (อัลบั้มแห่งปี) | N/A | 40% | 60% |
| เพลงดิจิทัลบอนซัง | N/A | 40% | 60% |
| อัลบั้มบอนซัง | N/A | 40% | 60% |
| ศิลปินหน้าใหม่แห่งปี | N/A | 40% | 60% |
| รางวัลความนิยม | 100% | N/A | N/A |
ผู้ชนะและผู้ได้รับการเสนอชื่อ

ผู้ชนะและผู้ได้รับการเสนอชื่อเรียงลำดับตามตัวอักษรภาษาอังกฤษ ผู้ชนะจะถูกระบุเป็นอันดับแรกและเน้นด้วยตัวตัวหนา
ผู้ชนะและผู้ได้รับการเสนอชื่อ > รางวัลหลัก

รายชื่อผู้เข้าชิงยกเว้นดิจิทัลแดซัง (เพลงแห่งปี) และดิสก์แดซัง (อัลบั้มแห่งปี) ได้ประกาศเมื่อวันที่ 7 ธันวาคม 2022 ผ่านทางเว็บไซต์ทางการ ผู้เข้าชิงดิจิทัลแดซัง (เพลงแห่งปี) และดิสก์แดซัง (อัลบั้มแห่งปี) จะถูกเลือกจากผู้ชนะเพลงดิจิทัลบอนซัง และอัลบั้มบอนซัง รายชื่อผู้เข้าชิงรางวัล Most Popular Artist Award ประกาศผ่านติ๊กต็อกเมื่อวันที่ 20 ธันวาคม
| ดิจิทัลแดซัง (เพลงแห่งปี) | ดิสก์แดซัง (อัลบั้มแห่งปี) |
| --- | --- |
 ไอฟ์ – "Love Dive" ไอเดิล – "Tomboy"  บิกแบง – "Still Life"  เจย์ พาร์ก – "Ganadara" (ร่วมกับ ไอยู)  คิม มิน-ซ็อก (เมโลแมนซ์) – "Drunken Confession"  อิม ย็อง-อุง – "Our Blues, Our Life"  นิวจีนส์ – "Attention"  ไซ – "That That" (ร่วมกับ ชูกา):  บีทีเอส – Proof แบล็กพิงก์ – Born Pink  เอนไฮเพน – Manifesto: Day 1  เอ็นซีที 127 – 2 Baddies  เอ็นซีที – Universe  เอ็นซีทีดรีม – Glitch Mode  เซเวนทีน – Face the Sun  สเตรย์คิดส์ – Maxident
เพลงดิจิทัลบอนซัง: อัลบั้มบอนซัง
 ไอเดิล – "Tomboy"  บิกแบง – "Still Life"  ไอฟ์ – "Love Dive"  เจย์ พาร์ก – "Ganadara" (ร่วมกับ ไอยู)  คิม มิน-ซ็อก (เมโลแมนซ์) – "Drunken Confession"  อิม ย็อง-อุง – "Our Blues, Our Life"  นิวจีนส์ – "Attention"  ไซ – "That That" (ร่วมกับ ชูกา) บีโอ – "Counting Stars" (ร่วมกับ Beenzino)  บิกนอติ – "Beyond Love" (ร่วมกับ 10cm)  แบล็กพิงก์ – "Pink Venom"  ชเว เย-นา – "Smiley" (ร่วมกับ บีบี)  ก็อตเดอะบีต – "Step Back"  ไอยู – "Drama"  กย็อง ซอ – "Dear My X"  เลเซราฟิม – "Fearless"  อี มู-จิน – "When It Snows" (ร่วมกับ Heize)  เอ็มเอสจีวอนนาบี (เอ็ม.โอ.เอ็ม) – "Do You Want to Hear"  นาย็อน – "Pop!"  เรดเวลเวต – "Feel My Rhythm"  แทย็อน – "INVU":  แบล็กพิงก์ – Born Pink  บีทีเอส – Proof  เอนไฮเพน – Manifesto: Day 1  เอ็นซีที 127 – 2 Baddies  เอ็นซีที – Universe  เอ็นซีทีดรีม – Glitch Mode  เซเวนทีน – Face the Sun  สเตรย์คิดส์ – Maxident ไอเดิล – I Love  เอทีซ – The World EP.1: Movement  อิดจี – Checkmate  เจ-โฮป – Jack in the Box  คิม โอ-จุง – Panorama  อิม ย็อง-อุง – Im Hero  นาย็อน – Im Nayeon  เรดเวลเวต – The ReVe Festival 2022 – Feel My Rhythm  เอสเอ็มทาวน์ – 2021 Winter SM Town: SMCU Express  เดอะบอยซ์ – Be Aware  เทรเชอร์ – The Second Step: Chapter One  ทไวซ์ – Between 1&2  Young Tak – Mmm
ศิลปินหน้าใหม่แห่งปี: รางวัลศิลปินยอดนิยมของติ๊กต็อก
 ไอฟ์  เลเซราฟิม  นิวจีนส์ เอทีบีโอ  บิลลี  แบลงทูวาย  ชเว เย-นา  ไอฟ์  เคปเลอร์  เอ็นมิกซ์  เทมเพสต์  ทีเอ็นเอ็กซ์  เอกซ์ดินารีฮีโรส์:  บีทีเอส ไอเดิล  เอทีซ  บีโอ  บิกนอติ  บิกแบง  แบล็กพิงก์  บีทีเอส  ชเว เย-นา  เอนไฮเพน  ก็อตเดอะบีต  อิดจี  ไอยู  ไอฟ์  เจ-โฮป  เจย์ พาร์ก  Kim Ho-joong  คิม มิน-ซ็อก  กย็อง ซอ  เลเซราฟิม  อี มู-จิน  อิม ย็อง-อุง  เอ็มเอสจีวอนนาบี (เอ็ม.โอ.เอ็ม)  นาย็อน  เอ็นซีที  เอ็นซีที 127  เอ็นซีทีดรีม  นิวจีนส์  ไซ  เรดเวลเวต  เซเวนทีน  เอสเอ็มทาวน์  สเตรย์คิดส์  แทย็อน  เดอะบอยซ์  เทรเชอร์  ทไวซ์  Young Tak
ผู้ชนะและผู้ได้รับการเสนอชื่อ > รางวัลอื่น ๆ

| ศิลปินแห่งปี |
| --- | --- |
 ไซ
กลุ่มยอดเยี่ยม: ศิลปินเดี่ยวยอดเยี่ยม
 เทรเชอร์:  บีโอ  ยุนฮา
รางวัลอาร์แอนด์บี/ฮิปฮอปยอดเยี่ยม: ศิลปินเคป็อปไทย
 บิกนอติ:  เซเวนทีน
การแสดงยอดเยี่ยม: โปรดิวเซอร์ยอดเยี่ยม
 เซเวนทีน:  ซอ ฮย็อน-จู (สตาร์ชิปเอนเตอร์เทนเมนต์)
ศิลปินยอดนิยม: แฟนชาวไทยสนับสนุนกับบาโอจิ
 ไอเดิล  สเตรย์คิดส์:  เจ-โฮป
ผู้ชนะและผู้ได้รับการเสนอชื่อ > หลายรางวัล

ศิลปินที่ได้รับสามรางวัล
| รางวัล | ศิลปิน |
| --- | --- |
3: บีทีเอส
3: ไอฟ์
3: เซเวนทีน
นักแสดง

นักแสดงชุดแรกได้รับการประกาศในวันที่ 7 ธันวาคม ค.ศ. 2022 นักแสดงชุดที่สองและสามประกาศในวันที่ 14 ธันวาคม ค.ศ. 2022 และ 5 มกราคม ค.ศ. 2023 ตามลำดับ
| ลำดับ | ศิลปิน | เพลง |
| --- | --- | --- |
| 1 | นิวจีนส์ | "Attention" (Golden Disc version) "Hype Boy" "OMG" |
| 2 | บิกนอติ | "Frank Ocean" "Vancouver" "Beyond Love" |
| 3 | เลเซราฟิม | "The Great Mermaid" "Fearless" "Impurities" "No Celestial" |
| 4 | เทรเชอร์ | "Boy" "Jikjin" "Darari" (rock version) |
| 5 | ยุนฮา | "Oort Cloud" "Event Horizon" |
| 6 | วีเดมบอยซ์ | "Jiggle Jiggle" "Zoom" "Tomboy" "Rush Hour" "New Thing" |
| 7 | คิม มิน-ซ็อก | "Perhaps Love" "Drunken Confession" "Gift" |
| 8 | เอนไฮเพน | "ParadoXXX Invasion" "Future Perfect (Pass the Mic)" "Shout Out" |
| 9 | เจย์ พาร์ก ช็อน โซ-ย็อน บิกนอติ | "L3gend" |
| 10 | บีโอ | "MBTI" (band version) "Counting Stars" (band version) "Limousine" (band version) |
| 11 | มุนบย็อล | "On My Way" "Comma (,)" |
| 12 | ไอเดิล | "Villain Dies" "Tomboy" |
| 13 | เจย์ พาร์ก | "CEO Medley" |
| 14 | อิม ย็อง-อุง | "Our Blues, Our Life" "London Boy" |
| 15 | สเตรย์คิดส์ | "Super Board" "Freeze" "Case 143" |
| 16 | เซเวนทีน | "Hot" "Cheers" "_World" "Don Quixote" |
| 17 | ไซ | "That That" "Gangnam Style" |
การออกอากาศ

| ภูมิภาค | เครือข่าย/แพลตฟอร์ม | อ้างอิง |
| --- | --- | --- |
| ญี่ปุ่น | ทีบีเอส Paravi |  |
| เกาหลีใต้ | เจทีบีซี เจทีบีซี 2 เจทีบีซี 4 |  |
| ทั่วโลก | ติ๊กต็อก |  |
แหล่งข้อมูลอื่น

เว็บไซต์ทางการ (ในภาษาอังกฤษและเกาหลี)
| ด ค กโกลเดนดิสก์อะวอดส์ |
| --- | --- |
พิธี:  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2002  2003  2004  2005  2006  2007  2008  2009  2010  2012  2013  2014  2015  2016  2017  2018  2019  2020  2021  2022  2023  2024 
บทความที่เกี่ยวข้อง:  เจทีบีซี  เจทีบีซี 2  เจทีบีซี 4  วีไลฟ์ 
เว็บไซต์
Nepenthes veitchii

| Nepenthes veitchii |
| --- | --- |

N. veitchii จาก Bario, Sarawak
สถานะการอนุรักษ์
 ใกล้ถูกคุกคาม  (IUCN 2.3)
การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Caryophyllales
วงศ์:: Nepenthaceae
สกุล:: Nepenthes
สปีชีส์:: N.  veitchii
ชื่อทวินาม
Nepenthes veitchii Hook.f. (1859)

ชื่อพ้อง
 Nepenthes lanata Lindl. ex Mast. (1872)   Nepenthes sanguinea auct. non Lindl.: Mast. (1882)   Nepenthes veitchii auct. non Hook.f.: End. (1927)  [=N. fusca]  Nepenthes villosa auct. non Hook.f.: Hook. (1858)  [=N. veitchii/N. villosa]
Nepenthes veitchii (ถูกตั้งชื่อตาม George Veitch, ผู้เป็นเจ้าของ Veitch Nurseries) , หรือ Veitch's Pitcher-Plant เป็นหม้อข้าวหม้อแกงลิงจากเกาะบอร์เนียว พืชชนิดนี้แพร่กระจายทางตะวันตกเฉียงเหนือของเกาะ และพบได้ในบางส่วนของกาลีมันตัน N. veitchii มักจะขึ้นเหมือนพวกกาฝาก แม้ว่าที่พบเห็นในบาลิโอ (Bario) ส่วนมากจะพบตามพื้นดินไม่ค่อยพบเห็นว่าเลื้อยขึ้นบนต้นไม้สายพันธุ์อื่น
Frederick William Burbidge ได้บรรยายถึงลักษณะในถิ่นที่อยู่ของ N. veitchii ใน The Gardeners' Chronicle ไว้ดังนี้:
ฉันไม่พบมันเลยบนพื้นดินในทุกๆที่ แต่เมื่อมองขึ้นไป 20 - 100 ฟุตบนต้นไม้ ถึงได้พบเห็นมัน ฉันคิดว่านับเป็นที่อยู่ที่พิเศษจริงๆ ใบบางส่วนของมันเลี้อยจับไปรอบลำต้นของต้นไม้อื่นเหมือนกับคนเอาแขนโอบกอดต้นไม้ไว้
โอโดอาร์โด เบคคารี (Odoardo Beccari)พบ N. veitchii บนยอดเขา Santubong ในปี ค.ศ. 1865 เขาเขียนการค้นพบของเข้าไว้ดังนี้ :
นี่คือเรื่องดีและเกิดขึ้นไม่บ่อยนักของหม้อข้าวหม้อแกงลิง [...] บางส่วนของตัวอย่างที่ฉันนำมา ยาวไม่น้อยกว่า 10 นิ้ว ปากของหม้อชนิดนี้มีสีส้มสด ดูเด่นอย่างน่าทึ่ง และตั้งตรง เป็นกับดักที่สมบูรณ์แบบที่จะล่อลวงแมลงเข้าไปภายในด้วยความดึงดูดของสีสันสดใสนั้น Sir Joseph Hooker เปรียบเทียบปากหม้อของ N. veitchii กับเหงือกปลา คือมีครีบแคบบาง และมาบรรจบกันตรงกลาง นั่นคือความคล้ายคลึงกันนั้น
หน่วยอนุกรมวิธานต่ำกว่าระดับชนิด

Nepenthes veitchii f. barioensis Y.Fukatsu (1999) nom.nud.
Nepenthes veitchii striata Veitch (1892) nom.nud.
ลูกผสมทางธรรมชาติ

N. albomarginata × N. veitchii
N. chaniana × N. veitchii
N. fallax × N. veitchii
N. fusca × N. veitchii [=?N. hurrelliana]
N. hurrelliana × N. veitchii [=? (N. fusca × N. veitchii) × N. veitchii]
N. lowii × N. veitchii
ดูเพิ่ม

N. veitchii ในแหล่งที่อยู่ตามธรรมชาติ (Batu Lawi, Borneo) เก็บถาวร 2008-05-16 ที่ เวย์แบ็กแมชชีน wistuba.com เก็บถาวร 2021-02-28 ที่ เวย์แบ็กแมชชีน
หม้อล่างของN. veitchii ในรูปแบบต่างๆ
ไวยากรณ์ภาษาเปอร์เซีย

ไวยากรณ์ภาษาเปอร์เซียมีลักษณะเช่นเดียวกับภาษากลุ่มอินโด-ยุโรเปียนอื่นๆ คือเป็นภาษาที่มีการผันคำ
การเรียงคำ

ภาษาเปอร์เซียเรียงคำแบบประธาน-กรรม-กริยา วลีหลักนำหน้าวลีย่อย คำแสดงคำถาม āyā (آيا) ใช้ในคำถามแบบใช่/ไม่ใช่ โดยอยู่ต้นประโยค คำขยายโดยปกติตามหลังคำนามที่ถูกขยาย แต่มีบ้างที่คำขยายอยู่ข้างหน้าคำนาม ภาษานี้ต่างจากภาษาที่เรียงประโยคแบบเดียวกันคือมีคำบุพบท คำแสดงการกคือ rā (را) ใช้แสดงกรรม ประโยคทั่วไปอยู่ในรูป ประธาน-บุพบท-กรรม-กริยา แต่ถ้าเน้นกรรมจะเรียงประโยคเป็น ประธาน-กรรม + rā –บุพบท-กริยา
คำนาม

คำนามไม่มีการแบ่งเพศและมีเครื่องหมายการกเฉพาะ rā ซึ่งแสดงกรรมการก
คำนาม > พหูพจน์

การแสดงพหูพจน์โดยทั่วไปใช้การเติมปัจจัย hā (ها) ปกติใช้กับนามที่ไม่ใช่มนุษย์ ส่วนนามที่เป็นมนุษย์ใช้ ān (ان) คำยืมจากภาษาอาหรับรูปสตรีลึงค์ใช้ปัจจัย āt (ات) คำยืมจากภาษาอาหรับเกี่ยวกับมนุษย์ใช้ in (ين)
สรรพนาม

ภาษาเปอร์เซียเป็นภาษาที่ละประธานได้ คำสรรพนามใช้รูปเดียวกันทั้งเป็นประธาน กรรมตรง กรรมรอง และแสดงความเป็นเจ้าของ บุรุษที่ 1 เอกพจน์ รูปกรรม mæn rā อาจกร่อนเหลือ mærā คำสรรพนามแสดงความเป็นเจ้าของอาจต่างจากรูปปกติได้บ้าง
| 0 | 1 | 2 |
| --- | --- | --- |

| บุรุษ | เอกพจน์ | พหูพจน์ |
| 1 | mæn  من | mā  ما |
| 2 | to   تو | shomā  شما |
| 3 | u    او (มนุษย์/ไม่ใช่มนุษย์),   vey وى   (human only) | ānhā آنها  (มนุษย์/ไม่ใช่มนุษย์),   ishān  ایشان (มนุษย์เท่านั้น) |
คำคุณศัพท์

ปกติตามหลังคำที่ถูกขยาย โดยใช้โครงสร้างแสดงความเป็นเจ้าของ แต่คำคุณศัพท์อาจนำหน้านามได้ในรูปแบบที่ซับซ้อน การเปรียบเทียบขั้นกว่าใช้ปัจจัย tær (تَر) ขั้นสุดใช้ปัจจัย tærin (تَرين)
คำกริยา

คำกริยาโดยทั่วไปสร้างขึ้นจากรูปแบบต่อไปนี้ (คำอุปสรรคปฏิเสธ-ระยะเวลา)-รากศัพท์-อดีต-บุคคล-แสดงกรรม คำอุปสรรคปฏิเสธคือ næ เปลี่ยนเป็น ne ก่อนหน้าคำอุปสรรคระยะเวลา mi คำอุปสรรคเชื่อมต่อเชิงบังคับคือ be ปัจจยอดีตคือ d เปลี่ยนเป็น t เมื่ออยู่หลังพยัญชนะอโฆษะ
| 0 | 1 | 2 |
| --- | --- | --- |

| บุรุษ | เอกพจน์ | พหูพจน์ |
| 1 | æm | im |
| 2 | i | id |
| 3 | æd | ænd |
| 0 | 1 | 2 |
| --- | --- | --- |

| บุรุษ | เอกพจน์ | พหูพจน์ |
| 1st | æm | emān |
| 2nd | æt | etān |
| 3rd | æsh | eshān |
การเชื่อมต่อ

ตัวอย่างต่อไปนี้เป็นบุรุษที่ 1 เอกพจน์ ของ xordæn (กิน)
| ประธานกระทำ> มาลา | ประธานกระทำ> กาล | ประธานกระทำ> อักษรโรมัน | ประธานกระทำ> อักษรเปอร์เซีย-อาหรับ |
| --- | --- | --- | --- |
| ชี้เฉพาะ | ปัจจุบันกาล | mikhoræd | می‌خورد |
| ชี้เฉพาะ | Preterite | khord | خورد |
| ชี้เฉพาะ | Imperfective preterite | mikhord | می‌خورد |
| ชี้เฉพาะ | Perfect | khordeæst | خورده‌است |
| ชี้เฉพาะ | Imperfective perfect | mikhordeæst | می‌خورده‌است |
| ชี้เฉพาะ | Pluperfect | khorde bud | خورده بود |
| ชี้เฉพาะ | Imperfective pluperfect | mikhorde bud | می‌خورده بود |
| ชี้เฉพาะ | อนาคตกาล | khāhæd khord | خواهد خورد |
| ชี้เฉพาะ | ปัจจุบันกาลกำลังกระทำ | dāræd mikhoræd | دارد می‌خورد |
| ชี้เฉพาะ | อดีตกาลกำลังกระทำ | dāsht mikhord | داشت می‌خورد |
| Subjunctive | Present | bekhoræd | بخورد |
| Subjunctive | Preterite | khorde bāshæd | خورده باشد |
| Subjunctive | Imperfective preterite | mikhorde bāshæd | می‌خورده باشد |
| Subjunctive | Pluperfect | khorde bude bāshæd | خورده بوده باشد |
| Subjunctive | Imperfective pluperfect | mikhorde bude bāshæd | می‌خورده بوده باشد |
| ประธานถูกกระทำ> Mood | ประธานถูกกระทำ> Tense | ประธานถูกกระทำ> Romanization | ประธานถูกกระทำ> Perso-Arabic |
| --- | --- | --- | --- |
| Indicative | Present | khorde mishævæd | خورده می‌شود |
| Indicative | Preterite | khorde shod | خورده شد |
| Indicative | Imperfective preterite | khorde mishod | خورده می‌شد |
| Indicative | Perfect | khorde shodeast | خورده شده‌است |
| Indicative | Imperfective perfect | khorde mishodeast | خورده می‌شده‌است |
| Indicative | Pluperfect | khorde shode bud | خورده شده بود |
| Indicative | Imperfective pluperfect | khorde mishode bud | خورده می‌شده بود |
| Indicative | Future | khorde khāhæd shod | خورده خواهد شد |
| Indicative | Present progressive | daræd khorde mishævæd | دارد خورده می‌شود |
| Indicative | Preterite progressive | dasht khorde mishod | داشت خورده می‌شد |
| Subjunctive | Present | khorde shævæd | خورده شود |
| Subjunctive | Preterite | khorde shode bāshæd | خورده شده باشد |
| Subjunctive | Imperfective preterite | khorde mishode bāshæd | خورده می‌شده باشد |
| Subjunctive | Pluperfect | khorde shode bude bāshæd | خورده شده بوده باشد |
| Subjunctive | Imperfective pluperfect | khorde mishode bude bāshæd | خورده می‌شده بوده باشد |
กริยาประกอบ

กริยาอ่อน เช่น kærdæn มักใช้คู่กับนามเป็นกริยาประกอบ ตัวอย่างเช่นคำว่า “sohbæt” การสนทนา ในขณะที่ sohbæt kærdæn การพูด กริยาอ่อนเหล่านี้อาจเติมหลังคำนาม คำคุณศัพท์ เพื่อสร้างคำกริยา เช่น dāræm sohbæt mikonæm ฉันกำลังพูด
จากตัวอย่างข้างต้น คำหลักคือ sohbæt ไม่ถูกเปลี่ยนรูปเมื่อเชื่อมต่อกับกริยาอ่อน มีแต่กริยาอ่อนเท่านั้นที่เปลี่ยนรูป
คำบุพบท

| ภาษาเปอร์เซีย | ภาษาไทย |
| --- | --- |
ændær (اندر): ใน (literary)
æz (از): จาก
bā (با): ด้วย
bær (بر): บน
bærā-ye (برای): สำหรับ
be (به): ไปที่ เพื่อ
bi (بی): ปราศจาก
chon  (چون): คล้าย (ทางการ)
dær (در): ที่ ใน
mesl-e (مثل): คล้าย
tā (تا): จนกระทั่ง
hæm-chon (همچون): คล้าย(ทางการ)
แหล่งข้อมูลอื่น

First International Conference on Aspects of Iranian Linguistics เก็บถาวร 2008-05-18 ที่ เวย์แบ็กแมชชีน
Second International Conference on Iranian Linguistics เก็บถาวร 2008-03-15 ที่ เวย์แบ็กแมชชีน
Persian Verb Conjugator เก็บถาวร 2007-12-28 ที่ เวย์แบ็กแมชชีน
Persian - Farsi: site for studying Iran and Persian
การแยกใช้อำนาจ

การแยกใช้อำนาจ เป็นแบบจำลองวิธีการปกครองรัฐ มีขึ้นครั้งแรกในกรีซโบราณ ภายใต้แบบจำลองนี้ รัฐแบ่งออกเป็นอำนาจต่าง ๆ ซึ่งแต่ละอำนาจมีอำนาจแยกเป็นเอกเทศต่อกัน และมีขอบเขตความรับผิดชอบต่างกัน เพื่อที่อำนาจของอำนาจหนึ่งจะไม่ไปขัดกับอำนาจที่สัมพันธ์กับอีกอำนาจหนึ่ง การแยกใช้อำนาจนี้ปกติแบ่งเป็นอำนาจนิติบัญญัติ อำนาจบริหารและอำนาจตุลาการ
การแลกเปลี่ยนนักโทษกิลัด ชาลิต

นายกรัฐมนตรีอิสราเอลต้อนรับชาลิตกลับสู่มาตุภูมิ วันที่ 18 ตุลาคม พ.ศ. 2554
การแลกเปลี่ยนนักโทษกิลัด ชาลิต หลังความตกลงระหว่างอิสราเอลกับกลุ่มฮามาส ในการปล่อยตัวทหารอิสราเอล กิลัด ชาลิต แลกกับการปล่อยตัวนักโทษ 1,027 คน ซึ่งส่วนใหญ่เป็นชาวปาเลสไตน์และอาหรับ-อิสราเอล แม้ในบรรดานักโทษที่ปล่อยตัวมานั้นจะมีนักโทษชาวยูเครน ชาวจอร์แดน และชาวซีเรีย อย่างละคนด้วยก็ตาม นักโทษจำนวนนี้ 280 คนถูกตัดสินจำคุกตลอดชีวิตในข้อหาวางแผนและเตรียมการก่อการร้ายต่อเป้าหมายอิสราเอล ความตกลงดังกล่าวออกมาหลังกลุ่มติดอาวุธปาเลสไตน์จับตัวชาลิตทางตอนใต้ของอิสราเอลตามแนวชายแดนติดกับกาซาห้าปีสี่เดือน
ข้อตกลงดังกล่าว ซึ่งมีนายหน้าเป็นผู้ไกล่เกลี่ยชาวเยอรมันและชาวอียิปต์ ตลอดจนได้รับการประสานงานจากเจ้าหน้าที่บุนเดสนัชริชเทนไดแอนสท์ (หน่วยสืบรัฐการลับเยอรมนี) แกร์ฮาร์ด คอนรัด มีการลงนามในอียิปต์เมื่อวันที่ 11 ตุลาคม พ.ศ. 2554 ระยะแรกดำเนินการเมื่อวันที่ 18 ตุลาคม พ.ศ. 2554 โดยอิสราเอลปล่อยตัวนักโทษชาวปาเลสไตน์ 477 คน และฮามาสส่งตัวชาลิตไปยังกรุงไคโร ในระยะที่สอง เกิดขึ้นระหว่างเดือนธันวาคม พ.ศ. 2554 นักโทษอีกอย่างน้อย 550 คนจะถูกปล่อยตัว
ความตกลงนี้นับเป็นความตกลงแลกเปลี่ยนนักโทษครั้งใหญ่ที่สุดที่อิสราเอลเคยทำมา โดยเป็นความตกลงที่อิสราเอลตกลงปล่อยตัวนักโทษ 1,027 คนแลกกับทหารอิสราเอลที่ถูกจับตัวไปคนเดียว นับเป็นราคาสูงสุดที่อิสราเอลเคยจ่ายไปแลกกับทหารนายหนึ่ง
1 พฤษภาคม

วันที่ 1 พฤษภาคม เป็นวันที่ 121 ของปี (วันที่ 122 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 244 วันในปีนั้น